section_heading: Razrješenje: Londonski memorandum 1954.
paragraph_text: Kriza je naposljetku razriješena sklapanjem Londonskog memoranduma od 5. listopada 1954. godine, sklopljenog između vlada Italije, Jugoslavije, Ujedinjenog Kraljevstva i Sjedinjenih Američkih Država. Tim je međunarodnim ugovorom određeno da će Italiji pripasti civilna uprava nad "Zonom A", te da će njene vojne snage na tom području zamijeniti dotadašnju britansko-američku vojnu posadu. Jugoslaviji je trebala pripasti civilna vlast (umjesto do tada prakticirane vojne uprave) nad "Zonom B" Slobodnog Teritorija Trsta. STT je kao zasebna država prestao postojati.